Daniel Kaluuya

Daniel Kaluuya (s. 24. helmikuuta 1989 Lontoo) on brittiläinen Oscar-palkittu näyttelijä. Hänet tunnetaan muun muassa pääroolistaan kauhuelokuvassa Get Out (2017), josta hän sai parhaan miespääosan Oscar-ehdokkuuden. Vuonna 2021 Kaluuya palkittiin parhaan miessivuosan Oscarilla elokuvasta Judas and the Black Messiah (2020).

 Nuoruus ja uran alku 
Daniel Kaluuya syntyi Lontoossa 1989. Hänen vanhempansa olivat ugandalaiset Damanie Namusoke ja Stephen Kaluuya. Daniel asui Camdenissa äitinsä ja isosiskonsa kanssa.

Daniel kirjoitti yhdeksänvuotiaana näytelmän, joka voitti paikallisen kilpailun ja joka esitettiin sen jälkeen Lontoon Hampstead Theatressa. Pian tämän jälkeen hän alkoi käydyä improvisaatiokursseja Anna Scher Theatressa, ja hän oli mukana myös Hampstead Theatren nuorten ohjelmassa.

Kaluuya sai teini-ikäisenä roolin BBC:n keskustelua herättäneestä elokuvasta Shoot the Messenger (2006), joka kertoi mustasta opettajasta, jota syytettiin mustiin kohdistuvasta rasismista. Tämän jälkeen hän alkoi käsikirjoittaa sekä näytellä brittiläisessä nuortensarjassa Skins – liekeissä. Hän oli mukana sarjassa kahden tuotantokaudena ajan. Skinsin ansiosta Kaluuya sai useita vierailevia rooleja televisiosarjoista. Hänellä oli myös vakirooli tilannekomediassa FM (2009) ja kauhukomediassa Psychoville (2009–2011).

Kaluuya sai vuonna 2010 hyviä arvioita Royal Court Theatren Sucker Punch -näytelmästä. Hän näytteli myös yhdessä antologiasarjan Black Mirror (2011) jaksossa, mikä johti myöhemmin myös hänen läpimurtoonsa. Elokuvissa Kaluuyalla oli vuonna 2013 pienet roolit rikoselokuvissa Welcome to the Punch ja Kick-Ass 2.

 Läpimurto 
Kaluuya alkoi 2010-luvun alun jälkeen keskittyä enemmän amerikkalaisiin elokuvatuotantoihin ja esiintyi muun muassa elokuvassa Sicario (2015). Kaluuya piti tämän jälkeen 18 kuukauden tauon, jonka aikana hän kirjoitti ja luki käsikirjoituksia. Yhdysvaltalainen Jordan Peele vaikuttui Kaluuyan taidoista nähtyään tämän roolin Black Mirrorissa ja valitsi tämän esikoisohjauksensa Get Outin (2017) pääosaan. Rasismia käsitelleesta kauhuelokuvasta tuli kulttuuri-ilmiö, ja se keräsi teattereissa yli 250 miljoonaa dollaria, vaikka sen budjetti oli ollut 4,5 miljoonaa. Kaluuya sai roolisuorituksestaan Oscar, SAG- ja Golden Globe -ehdokkaana.

Get Outin jälkeen Kaluuayalla oli rooli kansainvälisessä hittielokuvassa, Black Panther, sarjakuvafilmatisoinnissa, missä hän näytteli W’Kabia. Kaluuyan seuraavat elokuvat olivat Widows (2018), jossa hän näytteli gangsteria, ja Queen & Slim (2019). Elokuvassa Judas and the Black Messiah (2021) Kaluuya puolestaan näytteli Mustien panttereiden Fred Hamptonia. Hän sai elokuvasta muun muassa Oscarin, Golden Globen ja SAG-palkinnon.

 Filmografia 
Elokuvat Vuosi Suomenkielinen nimi Alkuperäinen nimi Rooli Huomioita 2006  Shoot the Messenger  Reece  2008  Cass  nuori Cass Pennant  2010  Chatroom  Mo  2011  Johnny English – uudestisyntynyt  Johnny English Reborn  agentti Colin Tucker  2013  Welcome to the Punch  Juka Ogadowa  Kick-Ass 2  Black Death  2015  Sicario  Reggie Wayne  2017  Get Out  Chris Washington  Ehdokkuus – parhaan miespääosan OscarEhdokkuus – parhaan miespääosan BaftaEhdokkuus – parhaan miespääosan Golden Globe 2018  Black Panther  W’Kabi  Widows  Jatemme Manning  2019  Queen & Slim  Ernest ”Slim” Hines  2020  A Christmas Carol  joululahjan haamu (äänirooli)  2021  Judas and the Black Messiah  Fred Hampton  Parhaan miessivuosan OscarParhaan miessivuosan BaftaParhaan miessivuosan Golden Globe 2022  Nope  Otis ”OJ” Haywood, Jr. 
Televisiosarjat Vuosi Suomenkielinen nimi Alkuperäinen nimi Rooli Huomioita 2007  The Whistleblowers  koulukiusaaja  Jakso: ”No Child Left Behind” Comedy: Shuffle  Dean  Jakso: ”Brendon Burns” 2007–2009  Skins – liekeissä  Skins  Posh Kenneth  11 jaksoamyös käsikirjoittajana 2 jaksossa 2008  Delta Forever  Roger  Jakso: ”Pilot” Hiljainen todistaja  Silent Witness  Errol Harris  2 jaksoa 2008–2009  That Mitchell and Webb Look  useita rooleja 2009  Doctor Who  Barclay  Jakso: ”Planet of the Dead” Komisario Lewis  Lewis  Declan  Jakso: ”Counter Culture Blues” FM  Ades  4 jaksoa The Philanthropist   Jakso: ”Nigeria Part II” 10 Minute Tales  sotilas #2  Jakso: ”The Three Kings” 2009–2011  Psychoville  Michael ”Tealeaf” Fry  12 jaksoa 2010  Comedy Lab  useita rooleja  Jakso: ”Happy Finish” 2010–2012  Harry & Paul  Parking Pataweyo  5 jaksoa 2011  Coming Up  Micah  Jakso: ”Micah” The Fades  Michael ”Mac” Armstrong  6 jaksoa Black Mirror  Bingham ”Bing” Madsen  Jakso: ”Fifteen Million Merits” 2014  Babylon  Matt Coward  7 jaksoa 2018  Ruohometsän kansa  Watership Down  Sinikello (äänirooli)  minisarja 2021  Saturday Night Live  oma itsensä  Jakso: ”Daniel Kaluuya/St. Vincent”

 Lähteet 

 Aiheesta muualla 


Luokka:Brittiläiset näyttelijät
Luokka:Oscar-palkinnon saajat
Luokka:Golden Globe -palkinnon saajat
Luokka:BAFTA-palkinnon saajat
Luokka:Vuonna 1989 syntyneet
Luokka:Elävät henkilöt